ข้อบังคับตำบลบ้านทามข้อบังคับตำบลบ้านทามเรื่องการควบคุมกิจการที่เป็นอันตรายต่อสุขภาพพ.ศ. ๒๕๔๐[๑] อาศัยอำนาจตามความในมาตรา๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ ประกอบกับมาตรา ๓๒และมาตรา ๓๓ แห่งพระราชบัญญัติการสาธารณสุข พ.ศ. ๒๕๓๕ กฎกระทรวง ฉบับที่ ๒ (พ.ศ.๒๕๓๖) ออกตามความในพระราชบัญญัติการสาธารณสุข พ.ศ. ๒๕๓๕ และประกาศกระทรวงสาธารณสุขที่๕/๒๕๓๘ เรื่อง กิจการที่เป็นอันตรายต่อสุขภาพ ลงวันที่ ๒๗ มิถุนายน ๒๕๓๘องค์การบริหารส่วนตำบลบ้านทามจึงได้ออกข้อบังคับตำบลไว้โดยความเห็นชอบของสภาองค์การบริหารส่วนตำบลบ้านทามและนายอำเภอศรีมหาโพธิดังนี้ข้อ ๑ ข้อบังคับนี้เรียกว่า ข้อบังคับตำบลบ้านทามเรื่อง การควบคุมกิจการที่เป็นอันตรายต่อสุขภาพ พ.ศ. ๒๕๔๐ข้อ ๒ ให้ใช้ข้อบังคับตำบลนี้ในเขตองค์การบริหารส่วนตำบลบ้านทาม เมื่อได้ประกาศไว้โดยเปิดเผย ณที่ทำการสำนักงานองค์การบริหารส่วนตำบลบ้านทามแล้วข้อ ๓ ในข้อบังคับนี้เจ้าพนักงานท้องถิ่น หมายความว่าประธานกรรมการบริหารองค์การบริหารส่วนตำบลเจ้าพนักงานสาธารณสุข หมายความว่าเจ้าพนักงานซึ่งได้รับการแต่งตั้งให้ปฏิบัติการตามพระราชบัญญัติการสาธารณสุข พ.ศ.๒๕๓๕พนักงานเจ้าหน้าที่ หมายความว่าผู้ซึ่งได้รับแต่งตั้งให้ปฏิบัติหน้าที่ตามข้อบังคับนี้กิจการที่เป็นอันตรายต่อสุขภาพ หมายความว่ากิจการประเภทต่าง ๆ ตามประกาศกระทรวงสาธารณสุข ที่ ๕/๒๕๓๘ เรื่องกิจการที่เป็นอันตรายต่อสุขภาพ โดยอาศัยตามความในมาตรา ๓๑ แห่งพระราชบัญญัติการสาธารณสุขพ.ศ. ๒๕๓๕ รัฐมนตรีว่าการกระทรวงสาธารณสุขโดยคำแนะนำของคณะกรรมการสาธารณสุขประกาศให้กิจการที่เป็นอันตรายต่อสุขภาพข้อ ๔ เมื่อพ้นกำหนดเวลา ๙๐ วันนับแต่วันใช้ข้อบังคับตำบลนี้แล้วห้ามมิให้บุคคลใดประกอบกิจการซึ่งกำหนดให้ควบคุมในข้อ ๕ ในเขตตำบลบ้านทามเว้นแต่จะได้รับใบอนุญาตจากเจ้าพนักงานท้องถิ่นข้อ ๕ ผู้ขอรับใบอนุญาตประกอบกิจการซึ่งให้ควบคุมต้องยื่นเรื่องราวตามแบบที่ได้กำหนดไว้ต่อเจ้าพนักงานท้องถิ่นและต้องปฏิบัติและจัดสถานที่สำหรับประกอบกิจการนั้นให้เป็นไปตามเงื่อนไขอันเกี่ยวแก่สุขลักษณะอย่างหนึ่งอย่างใดหรือหลายอย่างซึ่งเจ้าพนักงานท้องถิ่นได้กำหนดข้อ ๖ เมื่อเจ้าพนักงานท้องถิ่นได้พิจารณาเห็นว่าผู้ขอรับใบอนุญาตได้ปฏิบัติการตามความในข้อ ๕และการอนุญาตไม่เป็นเหตุกระทบกระเทือนถึงสุขภาพของประชาชนก็ให้ออกใบอนุญาตให้ตามแบบที่กำหนดไว้ภายใน๑๕ วันข้อ ๗ ผู้ได้รับอนุญาตให้ประกอบกิจการซึ่งให้ควบคุมจะต้องปฏิบัติตามเงื่อนไขอันเกี่ยวด้วยสุขลักษณะดังต่อไปนี้(๑)ต้องรักษาสถานที่ตามเงื่อนไขที่ได้กำหนดไว้ในข้อ ๕ให้อยู่ในภาวะอันดีเสมอและทำความสะอาดกวาดล้างสถานที่ประกอบกิจการให้สะอาดทุกวันและต้องรักษาพื้นและรางระบายน้ำให้มีลักษณะอันดีอยู่เสมอ(๒)ต้องประกอบกิจการภายในเขตสถานที่ที่ได้รับอนุญาต(๓)ต้องรักษาเครื่องมือ เครื่องใช้ในการประกอบกิจการทุกอย่างให้สะอาดอยู่เสมอถ้าเศษวัตถุแห่งกิจการนั้นจักใช้เป็นอาหารต้องป้องกันวัตถุนั้นให้พ้นจากฝุ่นละออง แมลงวัน และสัตว์อื่น ๆ(๔)ต้องรักษาสถานที่อย่าให้เป็นที่เพาะพันธุ์แมลงวันหรือสัตว์นำโรคอื่น ๆ(๕)ถ้าจะเปลี่ยนแปลงแก้ไขหรือเพิ่มเติมสถานที่ต้องได้รับอนุญาตจากเจ้าพนักงานท้องถิ่นก่อน(๖)ต้องปฏิบัติการทุกอย่างเพื่อให้ได้สุขลักษณะ และไม่เป็นอันตรายต่อสุขภาพตามคำแนะนำของเจ้าพนักงานสาธารณสุข(๗)ต้องยอมให้เจ้าพนักงานท้องถิ่น หรือเจ้าพนักงานสาธารณสุขหรือพนักงานเจ้าหน้าที่เข้าตรวจสถานที่ เครื่องมือ เครื่องใช้ตลอดจนกิจการที่กระทำได้ในเวลาอันสมควรเมื่อได้รับแจ้งความประสงค์ให้ทราบแล้วข้อ ๘ ให้เจ้าพนักงานท้องถิ่นเรียกเก็บค่าธรรมเนียมการออกใบอนุญาตตามอัตราท้ายข้อบังคับตำบลนี้ใบอนุญาตฉบับหนึ่งให้ใช้สำหรับกิจการประเภทเดียวกันและสำหรับสถานที่แห่งเดียวถ้าประกอบการค้าซึ่งให้ควบคุมหลายประเภทในขณะเดียวกันและสถานที่เดียวกันให้เรียกเก็บค่าธรรมเนียมในประเภทอัตราสูงเต็มอัตราแต่ประเภทเดียวประเภทอื่นให้เก็บเพียงกึ่งอัตราข้อ ๙ ผู้ใดประกอบกิจการประเภทหนึ่งประเภทใดซึ่งกำหนดให้ควบคุมในเขตองค์การบริหารส่วนตำบลบ้านทามโดยมิได้รับอนุญาตมีความผิดตามมาตรา ๗๑ แห่งพระราชบัญญัติการสาธารณสุข พ.ศ. ๒๕๓๕ข้อ ๑๐ ผู้รับใบอนุญาตให้ประกอบกิจการซึ่งให้ความควบคุมตามข้อบังคับนี้ ไม่ปฏิบัติตามเงื่อนไขซึ่งกำหนดไว้ในข้อ ๗หรือตามเงื่อนไขโดยเฉพาะซึ่งพนักงานเจ้าหน้าที่ออกใบอนุญาตกำหนดให้ผู้รับใบอนุญาตปฏิบัติตามมาตรา๓๒ (๒) แห่งพระราชบัญญัติการสาธารณสุข พ.ศ. ๒๕๓๕ มีความผิดตามมาตรา ๗๓และอาจถูกสั่งพักหรือเพิกถอนใบอนุญาตตามมาตรา ๕๙ และมาตรา ๖๐ แห่งพระราชบัญญัติการสาธารณสุขพ.ศ. ๒๕๓๕ อีกด้วยข้อ ๑๑ บรรดาค่าธรรมเนียมและค่าปรับตามข้อบังคับตำบลนี้ ให้เป็นรายได้ขององค์การบริหารส่วนตำบลบ้านทามข้อ ๑๒ ให้ประธานกรรมการบริหารองค์การบริหารส่วนตำบลบ้านทามรักษาการให้เป็นไปตามข้อบังคับนี้และให้มีอำนาจออกระเบียบ ข้อบังคับ ประกาศ คำสั่งเพื่อปฏิบัติการให้เป็นไปตามข้อบังคับนี้ประกาศ ณ วันที่ ๑ตุลาคม พ.ศ. ๒๕๔๐ธันยา จรุงพิรวงศ์ประธานกรรมการบริหารองค์การบริหารส่วนตำบลบ้านทาม[เอกสารแนบท้าย]๑.บัญชีอัตราค่าธรรมเนียมการออกใบอนุญาตการควบคุมกิจการที่เป็นอันตรายต่อสุขภาพขององค์การบริหารส่วนตำบลบ้านทาม(ดูข้อมูลจากภาพกฎหมาย)ปริยานุช/ผู้จัดทำ๑๔ ธันวาคม ๒๕๕๒นันท์นภัสร์/ตรวจ๑๔ ธันวาคม ๒๕๕๒จุฑามาศ/ปรับปรุง๑๐ ตุลาคม ๒๕๕๗[๑] ราชกิจจานุเบกษาเล่ม ๑๒๖/ตอนที่ ๑๔๙ ง/หน้า ๑๘๕/๓ ธันวาคม ๒๕๕๒